The Spotlight Kid

The Spotlight Kid er Captain Beefhearts sjette album. Albumet ble utgitt i januar 1972, og er det eneste albumet som kun kreditert Captain Beefheart (Don Van Vliet) og ikke "Captain Beefheart and his Magic Band", selv om alle medlemmene i bandet deltar, og materialet på albumet er ansett som bandets repertoar. Albumet har ofte blitt referert til som det enkleste albumet til Beefheart å forstå. Musikken er solid forankret i bluesmusikken, men det brukes også instrumenter som marimba og jingle bells som ikke er typiske for den sjangeren. Medlemmer av The Magic Band på dette albumet var Bill Harkleroad og Elliot Ingber på gitar, Mark Boston (kalt Rockette Morton) på bassgitar, John French på trommer og Art Tripp på marimba. Trommeslager Rhys Clark steppet in for French på ett spor, «Glider».

 Innspilling 
I tiden før innspillingen av albumet, bodde hele bandet sammen, først i et hus nær Ben Lomond i Kalifornia, og siden nord i Kalifornia nær Trinidad. Denne situasjonen medførte fysisk vold og psykisk manipulasjon mellom medlemmene av bandet, likt slikt det hadde vært tidligere mens de komponerte og spilte inn albumet Trout Mask Replica. Ifølge John French, gikk dette mest utover Bill Harkleroad ("Zoot Horn Rollo"). I sin selvbiografi skriver Harklroad at han ble kastet inn i en søppelcontainer, en handling han så på som en metaforisk handling.

Under innspillingene, spilte bandet inn flere komposisjoner som ikke kom med på det ferdige albumet. «Well, Well, Well», med sang av Mark Boston, var det eneste sporet som ble ferdig. Resten av innspillingene var versjoner av tidligere sanger. Noen disse ble innspilt og recorded og utgitt på senere album. «Suzy Murder Wrist«» ble senere fullført som «Sue Egypt» på Doc at the Radar Station og The Witch Doctor Life kom senere ut på albumet Ice Cream for Crow. «Drink Paint Run Run«» var en tidlig versjon, med helt annen tekst, av låten «Ice Cream for Crow».

Musikken på The Spotlight Kid er enklere og ikke så rask som på bandets to første utgivelser, den originale Trout Mask Replica og den frenetiske Lick My Decals Off, Baby. Dette var Van Vliets forsøk på å gjøre musikken mer kommersiell, da bandet nesten ikke hadde tjent noe på musikken. Ved innspillingen av The Spotlight Kid, levde bandmedlemmene av diverse velferdssubsidier og støtte fra foreldrene. Van Vliet uttrykte at han ble lei av å skremme folk med det han gjorde. Han innså at han måtte gi publikum noe "å henge hatten på", så han ville legge mer rytme i låtene sine. Magic Bandmedlemmene har også sagt at de langsomme låtene var på grunn av Van Vliet's vanskeligheter med å kombinere teksten med raskere melodier på de tidligere albumene. Dette kan ha noe å gjøre med at han aldri øvde sammen med backingbandet sitt.

 Reaksjoner fra The Magic Band 
Bandmedlemmene i The Magic Band likte ikke det enkle materiale and langsomme tempoet. Trommeslager John French har uttalt: "På den tiden vi spilte inn albumet, så hatet jeg det ... Det meste av materialet var kjedelig å spille, fordi det var for enkelt og tok oss ingensteds. Mange av sporene var altfor langsomme... Vi hatet det." Gitaristen Bill Harkleroad sa: "Jeg hater det albumet." Han mente at albumets mangler hadde sin årsak i Van Vliet's oppførsel mot bandet: "Vi ble følelsesmessig slått i hjel ... og vi spilte veldig dårlig på grunn av det".

 Sporliste 
Alle stykkene er av Don Van Vliet dersom ikke annet er angitt. 

Side 1
 «I'm Gonna Booglarize You Baby» – 4:33
 «White Jam» – 2:55
 «Blabber 'n Smoke» – 2:46 (Van Vliet, Jan Van Vliet)
 «When It Blows Its Stacks» – 3:40
 «Alice in Blunderland» – 3:54
Side 2
 «The Spotlight Kid» – 3:21
 «Click Clack» – 3:30
 «Grow Fins» – 3:30
 «There Ain't No Santa Claus on the Evenin' Stage» – 3:11
 «Glider» – 4:34

Personell

 The Magic Band 
Don van Vliet (Captain Beefheart): vokalist, munnspill, klokker
Bill Harkleroad (Zoot Horn Rollo) – gitar
Elliot Ingber (Winged Eel Fingerling) – gitar
Mark Boston (Rockette Morton) – bassgitar, gitar
John French (Drumbo): trommer

 Gjestemusikere 
Art Tripp (Ed Marimba) – marimba, piano og harpsikord på Booglarise
Art Tripp (Ted Cactus) – trommer på Booglarise
Rhys Clark – trommer på Glider
Elliot Ingber (Winged Eel Fingerling) – gitar på « "I’m Gonna Booglarize You, Baby» og «Alice in Blunderland»

Produksjon
Don van Vliet (Captain Beefheart) – produsent, omslag
Phil Schier – medprodusent, lydtekniker
Ed Thrasher – omslag, foto

 Kilder 
Colin David Webb: The Man And His Music, Kawabata Press, Cornwall, Storbritannia (1990)

 Eksterne lenker 



Kategori:Captain Beefheart-album
Kategori:Musikkalbum fra 1972